CELEX: C2006/326/71
Language: et
Date: 2006-12-30 00:00:00
Title: Kohtuasi C-437/06: Eelotsusetaotlus, mille esitas Niedersächsisches Finanzgericht 24. oktoobril 2006  — SECURENTA Göttinger Immobilienanlagen und Vermögensmanagement AG kui Göttinger Vermögensanlangen AG õigusjärglane versus Finanzamt Göttingen

30.12.2006   
            
            
               ET
            
            
               Euroopa Liidu Teataja
            
            
               C 326/34
            
         Eelotsusetaotlus, mille esitas Niedersächsisches Finanzgericht 24. oktoobril 2006 — SECURENTA Göttinger Immobilienanlagen und Vermögensmanagement AG kui Göttinger Vermögensanlangen AG õigusjärglane versus Finanzamt Göttingen
   (Kohtuasi C-437/06)
   (2006/C 326/71)
   Kohtumenetluse keel:saksa
   Eelotsusetaotluse esitanud kohus
   Niedersächsisches Finanzgericht.
   Põhikohtuasja pooled
   
      Hageja: SECURENTA Göttinger Immobilienanlagen und Vermögensmanagement AG kui Göttinger Vermögensanlangen AG õigusjärglane
   
      Kostja: Finanzamt Göttingen
   Eelotsuse küsimused:
   
               1.
            
            
               Kui maksukohustuslane tegeleb üheaegselt nii majandustegevuse kui ka tegevusega, mis ei ole majandustegevus, siis kas sisendkäibemaksu mahaarvamisõigus määratakse ühelt poolt maksukohustuslike ja maksustavate tehingute ning teiselt poolt maksukohustuslike ja maksuvabade tehingute seose põhjal (hageja seisukohast lähtuvalt) või on maksuvabastus lubatav ainult selles ulatuses, milles aktsiate ja hääleõiguseta aktsiate emiteerimisega seotud kulusid saab käsitleda hageja majandustegevusena nõukogu 17. mai 1977. aasta kuuenda direktiivi 77/388/EMÜ, kumuleeruvate käibemaksudega seotud liikmesriikide õigusaktide ühtlustamise kohta (1) artikli 2 punkti 1 mõttes ?
            
         
               2.
            
            
               Juhul, kui maksu mahaarvamine on lubatud ainult ulatuses, milles aktsiate ja hääleõiguseta aktsiate emiteerimist saab käsitleda majandustegevusena: siis, kas sisendkäibemaksule vastavad summad tuleb jaotada majandustegevuse ja tegevuse, mis ei ole majandustegevus, vahel nn “investeeringust lähtuva jaotuspõhimõtte” alusel, või on asjakohane ka — nagu hageja väidab — direktiivi 77/388/EMÜ artikli 17 lõikest 5 tuleneva “tehingust lähtuva jaotuspõhimõtte” kohaldamine?
            
         
      (1)  EÜT L 145, lk 1; ELT eriväljaanne 09/01, lk 23.